|  |  |
| --- | --- |
| Kriteriji praćenja i vrednovanja u 3. razredu  *OŠ Marije i Line, Umag* | Uz opisno praćenje učeničkih postignuća učenike ocjenjujemo i brojčanom ocjenom po sljedećim kriterijima  Knjiznica  *Marina Batalija*  *Nevenka Franjković*  *Silvana Nećak* |

KRITERIJI OCJENJIVANJA ZA 3. RAZRED

ŠKOLSKA GODINA 2021./2022.

Uz ***opisno praćenje*** učeničkih postignuća učenike ocjenjujemo i ***brojčanom ocjenom*** i to po sljedećem kriteriju:

**HRVATSKI JEZIK**

U nastavi Hrvatskoga jezika ocjenjuje se usmeno i pisano poznavanje sjezika i jezičnih sadržaja te poštivanje pravila pravopisa i pravogovora, poznavanje književnih djela i karakteristika istih, lektira, usmeno i pisano izražavanje i stvaranje, medijska kultura, čitanje i razumijevanje pročitanog teksta i domaća zadaća.

**JEZIK**

U nastavi slovnice ocjenjuje se usmenim i pisanim načinom usvojenost nastavnih tema:

*imenice; umanjenice i uvećanice; glagoli, pridjevi.*

Usmeno provjeravanje provodi se tijekom cijele godine prema važećem Pravilniku i može se svakodnevno ispitivati, bez posebne najave.

Sukladno naravi predmeta pisano se kroz godinu mora vrjednovati: pravopis putem diktata (č/ć, ije/je/e/i u umanjenicama i uvećanicama; veliko i malo slovo, dvotočje i zarez u nabrajanju; kratice), ispitima znanja – jezik (slovnica, pravopis) kako je navedeno u Vremeniku pisanih provjera.

Kroz godinu je moguće pisanje kraćih pisanih vježbi čiji se rezultati upisuju u rubriku praćenja.

|  |  |
| --- | --- |
| OCJENA | OPIS |
| ODLIČAN | Procjenjuje i argumentira jedninu i množinu imenica.  Sastavlja tekst koji sadržava opće i vlastite imenice te jedninu ili množinu.  Točno i sa sigurnošću primjenjuje pravilo pisanja velikog početnog slova na novim i poznatim primjerima u imenima voda i gora u zavičaju, nebeskih tijela, naseljenih mjesta, ustanova, škola, kazališta.  Primjenjuje pravilo pisanja umanjenica i uvećanica.  Sastavlja tekst s umanjenicama i uvećanicama.  Primjenjuje glasove i skupove č, ć, dž, đ, lj, nj, ije/je/e/i u usmenom i pisanom izražavanju.  Osmišljava smislenu rečenicu koristeći se zadanim glagolom.  Određuje pridjeve i ostale vrste riječi, utvrđuje sličnosti i razlike. Objašnjava ulogu pridjeva kao riječi koje opisuju imenicu te izdvaja pridjeve u zadanim rečenicama  Argumentira i primjenjuje nabrajanje u pisanju rečenica i sastavaka.  Objašnjava i primjenjuje uporabu kratica u rečenicama i tekstu. |
| VRLO DOBAR | Razlikuje opće i vlastite imenice.  Analizira i uspoređuje jedninu i množinu imenica te uspješno pretvara  iz jednog oblika u drugi.  Analizira tekst koji sadržava opće i vlastite imenice te jedninu ili množinu.  Objašnjava pravilo pisanja velikog početnog slova na novim i poznatim primjerima u pisanju rečenice koja sadrži imena voda i gora u zavičaju, nebeskih tijela, naseljenih mjesta, ustanova, škola, kazališta.  Daje primjer ispravnog pisanja imena voda i gora u zavičaju, nebeskih tijela, naseljenih mjesta, ustanova, škola, kazališta.  Objašnjava I razlikuje pravilno pisanje umanjenica i uvećanica.  Uglavnom pravilno upotrebljava (izgovara i piše) glasove č, ć, dž, đ, lj, nj, ije/je/e/i prema pravopisnoj normi.  Analizira glagole i prepoznaje ih u rečenici.  Analizira pridjeve i ostale vrste riječi te utvrđuje sličnosti i razlike.  Izdvaja pridjeve u zadanim rečenicama.  Objašnjava i primjenjuje dvotočje i zarez u nabrajanju u pisanju rečenica i sastavaka te kratice u rečenicama i tekstu uz povremenu nesigurnost. |
| DOBAR | Izdvaja imenice kao vrste riječi te razlikuje jedninu i množinu imenica i opće imenice.  Objašnjava i primjenjuje pravilo pisanja velikog početnog slova.  Pravilno izgovara umanjenice I uvećanice u tekstu i piše ih.  Upotrebljava glasove/skupove č, ć, dž, đ, lj, nj, ije/je/e pri usmenom i pisanom izražavanju uz manja odstupanja.  Razlikuje glagole od ostalih vrsta riječi te ih prepoznaje u rečenici. Razlikuje pridjeve od ostalih vrsta riječi u rečenici.  Primjenjuje dvotočje i zarez u nabrajanju te kratice u rečenicama i sastavcima uz manja odstupanja. |
| DOVOLJAN | Prepoznaje imenice kao vrstu riječi te razlikuje jedninu i množinu imenica, prepoznaje opće imenice.  Uz pomoć učitelja prepoznaje ispravno napisana imena voda i gora u zavičaju, nebeskih tijela, naseljenih mjesta, ustanova, škola, kazališta.  Uglavnom griješi u pisanju i izgovoru glasova č, ć, dž, đ, lj, nj, ije/je/e.  Prepoznaje glagole i pridjeve u rečenici ili tekstu, ali često griješi.  Daje primjere nabrajanja u pisanju.  Primjenjuje kratice u rečenicama i tekstu uz pomoć učitelja. |

|  |
| --- |
| 0 - 50% - nedovoljan (1)  51% – 63% - dovoljan (2)  64% – 76% - dobar (3)  77% – 90% - vrlo dobar (4)  91%– 100% - odličan (5) |

Pisani radovi: poznavanje gramatičkih i pravopisnih pravila, čitanje s razumijevanjem, odgovori na postavljena pitanja ocjenjuje se prema sljedećoj **skali bodova:**

U trećem razredu **diktat** obuhvaća na početku školske godine 45 riječi, postupno se povećava na 50 do 55 riječi (prvo polugodište) i 60 do 65 riječi (drugo polugodište); prijedlozi, veznici i uzvici uzimaju se kao samostalne riječi. Tekst diktata treba sadržavati dovoljan broj pravopisno-gramatičkih primjera – najmanje 60% od ukupnog broja riječi u tekstu. U svakoj rečenici diktata na kraju školske godine u 3. razredu ne smije biti više od 8 do 10 riječi. Tekst diktata može biti sadržajno i kompozicijski cjelovit, a može se sastojati od posebnih rečenica koje nisu sadržajno povezane. Sadržaj teksta, konstrukcija rečenice i svaka riječ u tekstu mora biti poznata učenicima.

**U ocjenjivanju diktata treba uvažiti sljedeće norme:**

Ocjenu odličan dobit će učenik s jednom pravopisno-gramatičkom pogrješkom.

Ocjenu vrlo dobar dobit će učenik koji je učinio dvije do tri pravopisno-gramatičke pogrješke.

Ocjenu dobar dobit će učenik koji je učinio četiri do sedam pravopisno-gramatičkih pogrješaka.

Ocjenu dovoljan dobit će učenik koji je učinio osam do devet pravopisno-gramatičkih pogrješaka.

Ocjenu nedovoljan dobivaju učenici koji su načinili veći broj pogrješaka nego što se predviđa za ocjenu dovoljan.

**U ocjenjivanju prepisivanja treba uvažiti sljedeće norme:**

Ocjenu odličan dobit će učenik bez pogrješaka.

Ocjenu vrlo dobar dobit će učenik koji je učinio jednu pravopisno-gramatičku pogrješku.

Ocjenu dobar dobit će učenik koji je učinio dvije do tri pravopisno-gramatičkih pogrješaka.

Ocjenu dovoljan dobit će učenik koji je učinio četiri do pet pravopisno-gramatičkih pogrješaka.

Ocjenu nedovoljan dobivaju učenici koji su načinili veći broj pogrješaka nego što se predviđa za ocjenu dovoljan.

**JEZIČNO IZRAŽAVANJE**

U nastavi Hrvatskoga jezika ocjenjuje se usmeno i pisano izražavanje.

Kod usmenoga izražavanja (slušanje i govorenje, sporazumijevanje hrvatskim književnim jezikom, pripovijedanje, čitanje po ulogama, rasprava) procjenjuje se kultura govorenja, točnost, jasnoća, izražajnost i kreativnost.

Kod pisanoga izražavanja(stvaranje zajedničke priče prema poticaju, obavijest, izvješćivanje i obavljenom zadatku, stvaralačko pisanje – oblikovanje kraćega sastavka, pisanje – poštivanje pravopisne norme) prati se točnost i izražajnost.

Prema stupnju točnosti, jasnoće, izržajnosti i kreativnosti učenike ocjenjujemo na sljedeći način:

|  |  |
| --- | --- |
| OCJENA | OPIS |
| ODLIČAN | Osmišljava monolog i dijalog.  Argumentira i primjenjuje pravila uspješnog sporazumijevanja.  Kreativno sudjeluje u stvaranju zajedničke priče, predlaže rješenja.  Osmišljava i analizira obavijest poštujući sve odrednice pravilnog oblikovanja obavijesti.  Izvješćuje poštujući kronološki slijed događaja i potkrjepljuje zaključke.  Analizira i piše sastavak s jasno izraženim dijelovima poštujući pravopisnu normu.  Analizira i čita dramski tekst i igrokaz poštujući vrjednote govornoga jezika.  Sastavlja plan rasprave te argumentira stajalište poštujući tuđe mišljenje.  Procjenjuje i primjenjuje pravopisnu normu u skladu s prethodnim znanjem. |
| VRLO DOBAR | Uspoređuje i analizira monolog i dijalog.  Analizira pravila uspješnog sporazumijevanja te osmišljava plan uspješne komunikacije.  Sudjeluje u stvaranju zajedničke priče i predlaže rješenja.  Sastavlja obavijest poštujući sve odrednice pravilnog oblikovanja obavijesti.  Sastavlja izvešće poštujući kronološki slijed događaja i izvodi zaključak.  Piše sastavak s jasno izraženim dijelovima poštujući pravopisnu normu.  Čita dramski tekst i igrokaz poštujući naglaske i intonaciju.  Sudjeluje u raspravi i oblikuje plan rasprave te potkrjepljuje stajalište.  Primjenjuje i analizira pravopisnu normu u skladu s prethodnim znanjem. |
| DOBAR | Uspoređuje monolog i dijalog.  Objašnjava pravila uspješnog sporazumijevanja te sudjeluje u samostalnom govornom nastupu.  Sudjeluje u stvaranju zajedničke priče te iznosi rješenja uz učiteljevu pomoć.  Sastavlja obavijest uz manja odstupanja pri obikovanju obavijesti.  Sastavlja izvejšće poštujući kronološki slije uz manja odstupanja.  Piše sastavak poštujući pravopisnu normu.  Čita dramski tekst i igrokaz.  Sudjeluje u raspravi i poštuje plan rasprave.  Primjenjuje pravopisnu normu u skladu s prethodnim znanjem. |
| DOVOLJAN | Prepoznaje monolog i dijalog.  Prepoznaje pravila uspješnog sporazumijevanja te sudjeluje u govornom nastupu uz povremenu učiteljevu pomoć.  Sudjeluje u stvaranju zajedničke priče.  Oblikuje kraću obavijest uz pomoć učitelja.  Izvješćuje o obavljenom zadatku uz manja odstupanja i prepoznaje važnost izvješćivanja.  Piše sastavak poštujući pravopisnu normu uz dosta odstupanja.  Sudjeluje u raspravi.  Primjenjuje pravopisnu normu u skladu s prethodnim znanjem uz pomoć učitelja. |

Pisani radovi koji se mogu ocjenjivati prema skali bodova (razumijevanje pisanoga i slušanoga teksta) ocjenjuju se na sljedeći način:

0 - 50% - nedovoljan (1)

51% – 63% - dovoljan (2)

64% – 76% - dobar (3)

77% – 90% - vrlo dobar (4)

91%– 100% - odličan (5)

Stvaralačko pisanje – samostalno pisanje sastavaka ocjenjuje se prema opisniku za ocjenjivanje sastavaka

|  |  |  |
| --- | --- | --- |
| **1. Sadržaj sastavka** | **Bodovi** | **Opisnici** |
| **Subjektivni opis:**  zapažanje cjeline i dijelova te pojedinosti predmeta opisa;odnos prema predmetu opisa;  postignuta izvornost | 3 | U subjektivnome su opisu obuhvaćeni cjelina i dijelovi te pojedinosti predmeta opisa. Utvrđuje se autorov odnos prema predmetu opisa. |
| 2 | U subjektivnome opisu preteže opis cjeline, dok je opis dijelova i pojedinosti predmeta opisa neznatniji. Autor u opis unosi ponešto svoga odnosa. |
| 1 | Opis je neznatno ostvaren. Potpuno je izostao autorov odnos prema predmetu opisa. |
| 0 | Subjektivni opis nije ostvaren ni u najmanjoj mjeri. |
| **2. Jezik i stil** | **bodovi** | **Opisnici** |
| **Rječnik** | 3 | Rječnik je bogat. Zapaža se funkcionalan izbor i uporaba riječi i izraza.Utvrđuje se potpuna ulančanost rečenica. |
| 2 | Rječnik je djelomično razvijen. Zapaža se površnost, gdjegdje i nefunkcionalnost u izboru i uporabi riječi i izraza.  Rečenice su pretežno ulančane. |
| 1 | Rječnik je siromašan.  Rečenice pretežno nisu ulančane. |
| 0 | Rječnik je izrazito siromašan. Zapaža se nefunkcionalna uporaba riječi i izraza.  Rečenice pretežno ili uopće nisu ulančane. |
| **Slovnica** – pisanje rečenica  (označavanje kraja rečenice i odgovarajuće započinjanje nove rečenice; ustroj rečenice); pisanje riječi | 2 | Utvrđuje se potpuna točnost u pisanju riječi i rečenica. |
| 1 | Utvrđuje se pretežna točnost u pisanju riječi i rečenica. |
| 0 | Utvrđuje se pretežna ili potpuna netočnost u pisanju riječi i rečenica. |
| **Pravopis** | 2 | Utvrđuje se potpuna točnost u primjeni pravopisnih pravila. |
| 1 | Utvrđuje se pretežna točnost u primjeni pravopisnih pravila. |
| 0 | Utvrđuje se pretežna ili potpuna netočnost u primjeni pravopisnih pravila. |
| **3. Izgled sastavka** | **bodovi** | **Opisnici** |
|  | 2 | Učenik rabi rukopisno pismo. Utvrđuje se točnost u oblikovanju slova. |
| 1 | Učenik rabi rukopisno pismo. Utvrđuje se nepreciznost ili netočnost u  oblikovanju slova |
| 0 | Učenik ne rabi rukopisno pismo. |

**KNJIŽEVNOST**

U književnosti valja poticati, njegovati i razvijati ljubav prema književnom djelu te pratiti «odjek» kroz sudjelovanje u analizi istog, ocijeniti aktivnost te samostalno stvaralaštvo i kreativnost.

U nastavi književnosti ocjenjuje se usmenim i pisanim načinom usvojenost sljedećih nastavnih tema prema stupnju usvojenosti: tema u poeziji i prozi, ponavljanje u stihu, kitici i pjesmi, šaljiva pjesma, povezanost događaja s vremenom, mjestom i likom, izgled i ponašanje lika, usporedba, pripovijetka, basna i dječji roman.

|  |  |
| --- | --- |
| OCJENA | OPIS |
| ODLIČAN | Prosuđuje i argumentira temu, ritam i rimu u poeziji.  Zaključuje i argumentira temu u proznom djelu.  Utvrđuje šaljivo u pjesmi i pjesmu kao takvu.  Aktualizira događaje i likove s vremenom i mjestom radnje.  Procjenjuje i argumentira odluke i postupke likova.  Osmišljava usporedbe i zamjećuje ih u poeziji i prozi.  Prosuđuje o razlikama i sličnostima pripovijetke i basne.  Procjenjuje i argumentira obilježja basne.  Komentira i kritički se osvrće na dječji roman. |
| VRLO DOBAR | Prepoznaje i analizira temu, ritam i rimu u poeziji.  Zamjećuje i analizira temu u prozi.  Analizira, razlikuje i uspoređuje šaljivu pjesmu od drugih.  Objašnjava i uspoređuje događaje i likove s vremenom i mjestom radnje.  Objašnjava i uspoređuje odluke i postupke likova.  Upotrebljava usporedbe i preopznaje ih u poeziji i prozi.  Objašnjava razlike i sličnosti pripovijetke i basne.  Raščlanjuje obilježja basne. |
| DOBAR | Prepoznaje temu, ritam i rimu u poeziji.  Prepoznaje temu u prozi.  Uspoređuje i razlikuje šaljivu pjesmu od ostalih pjesama.  Uspoređuje događaje i likove s vremenom i mjestom radnje.  Objašnjava odluke i postupke likova.  Zamjećuje usporedbu u poeziji i prozi.  Uspoređuje razlike i sličnosti pripovijetke i basne.  Objašnjava obilježja basne. |
| DOVOLJAN | Prepoznaje temu, ritam, rimu, kiticu i stih u poeziji uz pomoć učitelja.  Prepoznaje temu u prozi uz pomoć učitelja.  Prepoznaje šaljivu pjesmu uz pomoć učitelja.  Navodi i prepoznaje događaje i likove s vremenom i mjestom radnje, prepoznaje odluke i postupke likova.  Prepoznaje usporedbu u poeziji i prozi.  Prepoznaje obilježja pripovijetke.  Navodi obilježja basne. |

**LEKTIRA I MEDIJSKA KULTURA**

***Lektira*** obuhvaća književna djela određena nastavnim planom i programom, čita se i ocjenjuje mjesečno prema stupnju razumijevanja književnog djela (fabula, likovi, odnosi među likovima).

Sadržaji ***medijske kulture*** (dječji film, radijska emisija i knjižnica – korištenje enciklopedije) određeni su planom i programom, učenici se ocjenjuju prema stupnju razumijevanja ključnih pojmova medijske kulture te po stupnju aktivnosti na satu.

Učenici se ocjenjuju prema stupnju razumijevanja ključnih pojmova:

|  |  |
| --- | --- |
| OCJENA | OPIS |
| ODLIČAN | Povezuje ulogu glumca s njegovim vanjskim izgledom i izrazom lica.  Procjenjuje i argumentira dječji film u usporedbi s animiranim crtanim i lutkarskim filmom te osmišljava priču.  Argumentira i kritički se osvrće na radijsku emisiju za djecu.  Planira tjedno slušanje radijskih emisija.  Procjenjuje i primjenjuje pravilnu uporabu dječje enciklopedije koristeći sadržaj /kazalo te abecedni red pojmova. |
| VRLO DOBAR | Uspoređuje dječji film s animiranim crtanim i lutkarskim filmom i analizira ga.  Analizira radijsku emisiju za djecu te prepoznaje zvučna sredstva.  Daje primjer radijskih emisija koje su primjerene njihovom uzrastu.  Analizira i primjenjuje pravilnu uporabu dječje enciklopedije. |
| DOBAR | Uspoređuje dječji film u odnosu prema animiranom crtanom i lutkarskom filmu.  Objašnjava obilježja dječje radijske emisije.  Nabraja emisije koje prati.  Primjenjuje pravilnu uporabu dječje enciklopedije. |
| DOVOLJAN | Prepoznaje dječji film u odnou prema animiranom crtanom i lutkarsko filmu.  Prepoznaje obilježja radijske emisije.  Nabraja emisije koje prati.  Primjenjuje pravilnu uporabu dječje enciklopedije uz povremenu pomoć učitelja. |

LEKTIRA

|  |  |
| --- | --- |
| OCJENA | OPIS |
| ODLIČAN | U potpunosti razumije pročitano djelo.  Svojim ponašanjem za vrijeme interpretacije lektirnog djela daje primjer ostalim učenicima, sigurno obrazlaže svoje mišljenje.  Samostalno određuje osobine, izgled, postupak i ponašanje glavnih i sporednih likova.  Određuje redoslijed događaja u tekstu uz uočavanje uzročno posljedičnih veza.  Sažima priču te svojim riječima izražava poruku djela.  Pronalazi poruku lektirnog djela u dubljim slojevima teksta. |
| VRLO DOBAR | U potpunosti razumije pročitano djelo.  Aktivno sudjeluje u interpretaciji lektirnog djela pri čemu obrazlaže svoje mišljenje.  Samostalno određuje osobine, izgled, postupak i ponašanje glavnih i sporednih likova.  Određuje redoslijed događaja u tekstu uz uočavanje uzročno posljedičnih veza.  Sažima priču te uz manju pomoć izražava poruku djela. |
| DOBAR | Većim dijelom razumije pročitano djelo.  Sudjeluje u interpretaciji lektirnog djela na poticaj.  Određuje osobine, izgled, postupak i ponašanje glavnih i sporednih likova uz podpitanja.  Određuje redoslijed događaja nabrajajući ih bez jasnog razlikovanja uzroka i posljedice.  Sažima priču odgovarajući na ciljana pitanja. |
| DOVOLJAN | Ne razumije u potpunosti pročitano djelo.  Uglavnom ne sudjeluje u interpretaciji lektirnog djela.  Određuje samo najizražajniju ili najopćenitiju osobinu glavnoga lika. Sporedne likove nabraja uz podpitanja.  S teškoćama, uz podpitanja određuje redoslijed događaja.  Ne može ni uz podpitanja sažeti priču. |

**Domaća zadaća**

Domaći uradak pregledava se svakodnevno, a ocjenjuje povremeno. Nenapisani domaći uradak evidentira se minusom, a tri nenapisana domaća uratka u jednom polugodištu se ocjenjuje ocjenom nedovoljan.

|  |  |
| --- | --- |
| OCJENA | OPIS |
| ODLIČAN | Uvijek točno i redovito rješava domaće zadaće kreativno primjenjujući stečena znanja iz književnosti, jezika i medijske kulture. Zadaće su vrlo uredne i često uradi više od zadanog. |
| VRLO DOBAR | Redovito i uredno piše zadaću primjenjujući stečena znanja iz književnosti, jezika i medijske kulture. Zadatke uglavnom izvršava točno i na vrijeme. |
| DOBAR | Redovito piše domaće zadaće. Zadaća mu/joj je katkad površna.  Obično je motiviran/motivirana za izvršavanje postavljenih zadataka. |
| DOVOLJAN | Povremeno motiviran/motivirana da izradi zadatke koji su površno i djelomično riješeni.  Često zaboravlja napisati zadaću. |

**LIKOVNA KULTURA**

Pri ocjenjivanju i vrednovanju likovnih radova učitelj mora poštivati razne putove kojima učenici realiziraju zadane teme. Budući da svi učenici nemaju jednako razvijene sposobnosti i sklonosti za likovno izražavanje ocjena ne smije biti produkt subjektivne procjene učitelja već nagrada za uloženi trud.

U nastavi Likovne kulture ocjenjuju se sljedeće komponente:

crtanje

slikanje

oblikovanje

Pri ocjenjivanju vrjednujemo:

realizaciju likovnog problema

ovladanost likovnom tehnikom

maštovitost i originalnost u radu

aktivno sudjelovanje u analizi likovnoga produkta posebno nagrađujući uloženi trud.

Stupnjevi usvojenosti nastavnih sadržaja:

**OBLIKOVANJE NA PLOHI – CRTANJE**

|  |  |
| --- | --- |
| ODLIČAN | Procjenjuje estetske vrijednosti ornamenta te kombiniranjem i povezivanjem različitih vrsta crta stvara ornament.  Procjenjuje odnose skupljenog i raspršenog na plohi.  Analizira točku, vrste crta i crtačke tekstue na likovnom izričaju.  Analizira likovni problem. |
| VRLO DOBAR | Analizira i razvrstava bogatsvto crta i odnosa među njima, prepleta, ritma u okolini i na predloženom likovno- umjetničkom djelu.  Uočava i analizira niz, smjer, ritam,preplet i ornament u likovnom izričaju.  Uočava i analizira točku, vrste crta i crtačku tekstur na likovno izručaju.  Analizira uspješnost ostvarenosti likovnog problema na svojem radu. |
| DOBAR | Objašnjava i razvrstava bogatstvo crta i odnosa među njima, preplete i ritam.  Objašnjava pojam narodnog ukrasa.  Objašnjava niz, smjer, rita, preplet i ornament.  Opisuje i objašnjava odnos skupljeno- raspršeno.  Opisuje i objašnjava točku, vrste crta i crtačku teksturu na likovnom djelu.  Analizira likovni problem uz manja odstupanja. |

**OBLIKOVANJE NA PLOHI - SLIKANJE**

|  |  |
| --- | --- |
| ODLIČAN | Procjenjuje i analizira kromatsko-akromatski kontrast na reprodukcijama umjetničkih djela.  Stvara i analizira kromatsko-akromatski kontrast primjenom likovno-tehničkih materijala i slikarskih tehnika.  Procjenjuje i analizira komplementarni kontrast na reprodukcijama umjetničkih djela.  Stvara koplementarni kontrast primjenom likovno-tehničkih materijala i slikarskih tehnika.  Procjenjuje i analizira modelaciju na reprodukcijama umjetničkih djela.  Procjenjuje i analizira modulaciju na reprodukcijama umjetničkih djela.  Stvara i analizira modelaciju i modulaciju pri likovnom izričaju.  Procjenjuje slikarsku teksturu na reprodukciji umjetničkog djela.  Stvara i analizira različite slikarske teksture.  Procjenjuje i analizira likovni problem. |
| VRLO DOBAR | Analizira kromatsko-akromatski kontrast na reprodukcijama umjetničkih djela.  Stvara kromatsko-akromatski kontrast primjenom likovno-tehničkih materijala i slikarskih tehnika.  Analizira komplementarni kontrast na reprodukcijama umjetničkih djela.  Stvara koplementarni kontrast primjenom likovno-tehničkih materijala i slikarskih tehnika.  Analizira modelaciju na reprodukcijama umjetničkih djela.  Analizira modulaciju na reprodukcijama umjetničkih djela.  Stvara modelaciju i modulaciju pri likovnom izričaju.  Objašnjava slikarsku teksturu na reprodukciji umjetničkog djela.  Stvara različite slikarske teksture.  Analizira uspješnost ostvarenosti likovnog problema na svojem radu. |
| DOBAR | Objašnjava kromatsko-akromatski kontrast na reprodukcijama umjetničkih djela.  Stvara kromatsko-akromatski kontrast primjenom likovno-tehničkih materijala i slikarskih tehnika.  Objašnjava komplementarni kontrast na reprodukcijama.  Stvara komplementarni kontrast.  Objašnjava modelaciju i modulaciju na reprodukcijama.  U likovnom su izričaju zastupljene modelacija i modulacija.  Objašnjava slikarsku teksturu na reprodukciji umjetničkog djela.  Stvara slikarsku teksturu pri likovnom izričaju.  Analizira uspješnost ostvarenosti likovnog problema uz manja odstupanja. |

**PROSTORNO OBLIKOVANJE – MODELIRANJE I GRAĐENJE**

|  |  |
| --- | --- |
| ODLIČAN | Procjenjuje, analizira i stvara plastične teksture primjenom različitih likovno-tehničkih materijala i tehnika prostorno-plastičnog oblikovanaja.  Procjenjuje i analizira visoki, niski i uleknuti reljef na reprodukcijama umjetničkih djela.  Procjenjuje, i analizira udubljeno i ispupčeno na reprodukcijama umjetničkih djela.  Analizira i opisuje razliku između viskog, niskog i uleknutog reljefa.  U likovnom su izričaju zastupljeni visoki, niski i uleknuti reljef.  Procjenjuje i analizira kontrast punog i praznog prostora na reprodukcijama.  Procjenjuje i analizira plošno istanjenu masu na reprodukcijama.  Analizira i procjenjuje ravnotežu u prostoru.  Procjenjuje i analizira likovni problem. |
| VRLO DOBAR | Analizira i stvara plastične teksture primjenom različitih likovno-tehničkih materijala i tehnika prostorno-plastičnog oblikovanaja.  Analizira i objašnjava visoki, niski i uleknuti reljef na reprodukcijama umjetničkih djela.  Analizira udubljeno i ispupčeno na reprodukcijama umjetničkih djela.  Analizira i opisuje razliku između viskog, niskog i uleknutog reljefa.  U likovnom su izričaju zastupljeni visoki, niski i uleknuti reljef.  Objašnjava i analizira kontrast punog i praznog prostora na reprodukcijama.  Analizira i objašnjava plošno istanjenu masu na reprodukcijama.  Analizira i objašnjava ravnotežu u prostoru.  Analizira uspješnost ostvarenosti likovnog problema na svojem radu. |
| DOBAR | Opisuje plastične teksture na reprodukcijama.  Stvara plastične teksture primjenom različitih likovno-tehničkih materijala i tehnika prostorno- plastičnog oblikovanja.  Objašnjava i opisuje visoki, niski i uleknuti reljef na reprodukcijama.  U likovnom su izričaju zastupljeni visoki, niski i uleknuti reljef.  Objašnjava kontrast punog i praznog prostora na reprodukcijama.  Objašnjava plošno istanjenu mas una reprodukciji.  Analizira uspješnost ostvarenosti likovnog problema uz manja odstupanja |

*Kriteriji za diferenciranje zaključne ocjene:*

· je li učenik ostvario ciljeve i zadaće programa

· je li učenik realizirao osnovni program

· je li učenik ostvario napredak tijekom školske godine

**GLAZBENA KULTURA**

Program nastave Glazbene kulture temelji se na glazbenim područjima *pjevanja, sviranja, slušanja glazbe i glazbene kreativnosti.*

Bilješke o radu i napredovanju učenika u Glazbenoj kulturi ne bi trebale biti česte jer se promjene, odnosno napredak u glazbenim aktivnostima može očekivati u relativno dužem roku. Učiteljeva opažanja proizlaze neposredno iz procesa rada na nastavnim sadržajima.

Najvažnijim aktivnostima treba smatrati pjevanje i slušanje glazbe, pa će se praćenje učenikova napredovanja u prvom redu odnositi na njih, iako pratimo uspjeh i u drugim područjima (sviranje i glazbena kreativnost).

Kako bi se uspješno pratilo i ocjenjivalo u nastavi Glazbene kulture, nužno je na početku školske godine utvrditi početno stanje stupnja razvijenosti sluha kod svakog učenika/učenice.

Načini provjeravanja:

- igra jeke (s ritmom)

- igra jeke (s melodijom)

- ritamski razgovor

- melodijski razgovor

- glazbeni kviz

- ritamski diktat

- melodijski diktat

- pogodi koja je pjesma (po melodiji)

- pogodi koja je pjesma (karakterističan ritamski početak)

- pogodi koja je pjesma (karakterističan melodijski početak)

PJEVANJE

Elementi praćenja i ocjenjivanja

- intonacija

- ritam

- glazbeno pamćenje

|  |  |
| --- | --- |
| OCJENA | OPIS |
| ODLIČAN | Izvodi i analizira pjesmu s obzirom na tempo, dinamiku, visinu tona i trajanje tona.  Prepoznaje domoljubnu pjesmu te ju analizira i točno izvodi s obzirom na tempo, dinamiku, visinu i trajanje tona.  Slušno razlikuje i analizira obrađene pjesme prema tempu, dinamici, visini i trajanju tona te samostalno pjeva pjesme i izgovara tekst. |
| VRLO DOBAR | Izvodi pjesmu s obzirom na tempo, dinamiku, visinu i trajanje tona.  Izvodi domoljubnu pjesmu s obzirom na tempo, dinamiku, visinu i trajanje tona.  Zamjećuje i ističe razlike obrađenih pjesama prema tempu, dinamici, visini i trajanju tona te pjeva pjesme i izgovara tekst. |
| DOBAR | Izvodi pjesmu uz manja odstupanja s obzirom na tempo, dinamiku, visinu i trajanje tona.  Izvodi domoljubnu pjesmu s obzirom na tempo, dinamiku, visinu i trajanje tona uz manja odstupanja  Razlikuje obrađene pjesme prema tempu, dinamici, visini i trajanju tona uz manja odstupanja.  Samostalno pjeva pjesme i izgovara tekst uz manja odstupanja. |

SVIRANJE

Elementi praćenja i ocjenjivanja

- ritam

- suradnja

|  |  |
| --- | --- |
| OCJENA | OPIS |
| ODLIČAN | Procjenjuje i analizira ritam i dobe obrađenih pjesama i brojalica te uspoređuje s poznatim.  Analizira i samostalno izvodi ritam i dobe obrađenih pjesama i brojalica.  Stvara i analizira male ritamske, melodijske i meloritamske cjeline glasom, udaraljkama i pokretom.  Osmišljava i analizira riječi i fraze zvukom glazbala. |
| VRLO DOBAR | Uočava i analizira ritam i dobe obrađenih pjesama i brojalica.  Izvodi ritam i dobe obrađenih pjesama uz manja odstupanja.  Analizira i izvodi male ritamske, melodijske i meloritamske cjeline glasom, udaraljkama i pokretom.  Izvodi i analizira riječi i fraze zvukom glazbala. |
| DOBAR | Prepoznaje i objašnjava ritam i dobe obrađenih pjesama i brojalica.  Izvodi ritam i dobe obrađenih pjesama i brojalica uz pomoć učitelja.  Izvodi male ritamske, melodijske i meloritamske cjeline glasom, udaraljkama i pokretom.  Izvodi riječi i fraze zvukom glazbala. |

SLUŠANJE

Elementi praćenja i ocjenjivanja

- prepoznavanje slušanih kompozicija te elemenata glazbenog djela (pojedina glazbala, skladatelj, brzina i ugođaj skladbe)

- sposobnost slušne koncentracije

|  |  |
| --- | --- |
| OCJENA | OPIS |
| ODLIČAN | Analizira, procjenjuje i objašnjava izražajne komponente glazbenog djela: izvođače, tempo, dinamiku, ugođaj i glazbeni oblik.  Aktivno i rado sudjeluje u slušanju glazbenih djela. |
| VRLO DOBAR | Objašnjava izražajne komponente glazbenog djela: izvođače, tempo, dinamiku, ugođaj i glazbeni oblik.  Sudjeluje u slušanju glazbenih djela. |
| DOBAR | Prepoznaje i objašnjava izražanje komponente glazbenog djela: izvođače, tempo, dinamiku, ugođaj i glazbeni oblik uz manja odstupanja. |

***Kriteriji za diferenciranje zaključne ocjene:***

· je li učenik ostvario ciljeve i zadaće programa

· je li učenik realizirao osnovni program

· je li učenik ostvario napredak tijekom školske godine u odnosu na stupanj razvijenosti glazbenog sluha utvrđenog na početku školske godine

· kakav je učenikov odnos prema zajedničkom nastavnom radu

**MATEMATIKA**

U nastavi Matematike ocjenjuju se usmeni i pisani radovi te domaći uradak.

Elementi ocjenjivanja pojedinog matematičkog zadatka:

- usvojenost nastavnih sadržaja

- sposobnost primjenjivanja matematičkih pravila

- sigurnost pri rješavanju postavljenog zadatka

U nastavi Matematike ocjenjuje se usvojenost nastavnih tema: (*Brojevi do 1000, Pisanje dvoznamenkastih i troznamenkastih brojeva, Zbrajanje i oduzimanje višekratnika broja 100, Slovo kao znak za broj, Zbrajanje i oduzimanje troznamenkastoga i jednoznamenkastoga broja, Pisano zbrajanje i oduzimanje brojeva do 100, Pisano zbrajanje i oduzimanje brojeva do 100, Pisano zbrajanje i oduzimanje brojeva do 1000, Množenje zbroja brojem, Množenje i dijeljenje brojeva s 10 i 100, Množenje dvoznamenkastoga broja jednoznamenkastim, Pisano množenje dvoznamenkastoga broja jednoznamenkastim, Dijeljenje zbroja brojem, Dijeljenje dvoznamenkastoga broja jednoznamenkastim, Pisano dijeljenje dvoznamenkastoga i troznamenkastoga broja jednoznamenkastim brojem, Ravnina, likovi u ravnini, Pravac, polupravac i dužina kao dijelovi pravca, Mjerenje dužine, Pravci koji se sijeku i usporedni pravci, Okomiti pravci, Krug, kružnica, Mjerenje obujma tekućine, Mjerenje mase*).

Učenik se ocjenjuje prema stupnju usvojenosti nastavnih sadržaja, sposobnosti primjenjivanja matematičkih pravila i stupnju sigurnosti pri rješavanju postavljenih zadataka.

|  |  |
| --- | --- |
| ODLIČAN: | samostalno i točno rješava probleme |
| uspješno rješava složenije zadatke |
| svoje postupke objašnjava jasno, precizno i sa sigurnošću |
| odlično poznaje i povezuje sve matematičke sadržaje |
| VRLO DOBAR | probleme rješava uglavnom samostalno i točno |
| provjerava rješenja i pogrješke bez problema i samostalno ih ispravlja |
| dobro poznaje sadržaje, pravila i primjenjuje ih uz manju pomoć |
| DOBAR: | probleme rješava uz ograničenu pomoć |
| sporiji je u rješavanju zadatak |
| nove sadržaje prihvaća uz teškoće, ali ih uspijeva kasnije primijeniti u poznatim situacijama |
| uglavnom poznaje sadržaje i pravila i primjenjuje ih uz pomoć |
| DOVOLJAN: | probleme rješava uz veću pomoć, rijetko točno |
| u stanju je riješiti samo osnovne zadatke |
| spor je u rješavanju zadataka |
| djelomično poznaje matematičke sadržaje i primjenjuje ih uz pomoć |

Učenik se ocjenjuje prema stupnju usvojenosti nastavnih sadržaja, sposobnosti primjenjivanja matematičkih pravila i stupnju sigurnosti pri rješavanju postavljenih zadataka.

BROJEVI DO 1000, ZBRAJANJE I ODUZIMANJE BROJEVA DO 1000

|  |  |
| --- | --- |
| OCJENA | OPIS |
| ODLIČAN: | Svrstava brojeve do 1000 prema zadanom kriteriju.  Zaključuje o čitanju i pisanju brojeva do 1000.  Predočava zadani broj kao zbroj stotica, desetica i jedinica i obrnuto.  Znanje o brojevima do 1000 primjenjuje u tekstualnim zadatcima.  Predočava i objašnjava svoj način zbrajanja i oduzimanja u skupu brojeva do 1000.  Analizira rješenja dobivena zbrajanjem i oduzimanjem.  Smišlja problemske zadatke zbrajanja i oduzimanja te predviđa njihova rješenja.  Povezuje „obično“(usmeno ) i pisano zbrajanje i oduzimanje u skupu brojeva do 1000. |
| VRLO DOBAR | Izriče i piše prethodnik i sljedbenik brojeva do 1000.  Upotrebljava znakove za uspoređivanje u skupu brojeva do 1000.  Rastavlja broj na stotice, desetice i jedinice.  Zapisuje troznamenkasti broj u tablicu mjesnih vrijednosti.  Objašnjava zbrajanje i oduzimanje u skupu brojeva do 1000.  Primjenjuje znanje o zbrajanju i oduzimanju u svakidašnjem životu.  Dokazuje točnost rješenja zadataka pisanog zbrajanja i oduzimanja dovodeći u vezu te dvije radnje. |
| DOBAR | Piše brojeve do 1000 i uspoređuje ih.  Prepoznaje mjesnu vrijednost znamenaka u skupu brojeva do 1000.  Izriče i piše prethodnik i sljedbenik broja do 1000 uz brojevnu crtu.  Uspoređuje brojeve do 1000 uz brojevnu crtu.  Zbraja i oduzima u skupu brojeva do 1000.  Rješava jednostavnije tekstualne zadatke.  Opisuje vezu zbrajanja i oduzimanja. |
| DOVOLJAN: | Piše brojeve do 1000 i uspoređuje ih uz učiteljevu pomoć.  Prepoznaje mjesnu vrijednost znamenke u skupu brojeva do 1000 uz vodstvo.  Prepoznaje prethodnik i sljedbenik broja do 1000 s pomoću brojevne crte.  Uspoređuje brojeve do 1000 s pomoću brojevne crte.  Zbraja i oduzima u skupu brojeva do 1000 s pomoću konkretnog materijala.  Rješava jednostavnije tekstualne zadatke uz vodstvo.  Prepoznaje vezu zbrajanja i oduzimanja. |

MNOŽENJE I DIJELJENJE BROJEVA DO 1000

|  |  |
| --- | --- |
| OCJENA | OPIS |
| ODLIČAN | Objašnjava vezu množenja i dijeljenja i koristi se njome u samostalnoj provjeri rješenja.  Primjenjuje svojstvo distributivnosti množenja i zamjećuje nepromijenjen rezultat.  Dovodi u vezu množenje i dijeljenje te zaključuje o točnosti rezultata.  Analizira rješenja dobivena množenjem i dijeljenjem.  Primjenjuje postupke množenja dvoznamenkastog broja jednoznamenkastim i koristi se time u svakodnevnom životu.  Smišlja vlastite zadatke u kojima koristi pisano množenje dvoznamenkastog broja jednoznamenkastim.  Zaključuje u kojim slučajevima dijeljenja nastaje ostatak.  Primjenjuje dijeljenje dvoznamenkastog broja jednoznamenkastim u svakodnevnom životu.  Stvara problemske zadatke u kojima primjenjuje znanje o pisanom dijeljenju.  Analizira postupak dijeljenja zbroja brojem i samostalno ga primjenjuje na zahtjevnijim zadatcima.  Postavlja matematički problem brojevnim izrazom. |
| VRLO DOBAR | Primjenjuje vezu množenja i dijeljenja.  Pokazuje način množenja i dijeljenja brojem 10 i 100.  Primjenjuje postupke množenja dvoznamenkastog broja jednoznamenkastim brojem.  Koristi se pisanim množenjem i dijeljenjem dvoznamenkastog broja jednoznamenkastim brojem.  Primjenjuje dijeljenje dvoznamenkastog broja jednoznamenkastim brojem.  Stvara problemske zadatke u kojima primjenjuje znanje o pisanom množenju i dijeljenju.  Uočava dijeljenje zbroja brojem i samostalno ga primjenjuje.  Izdvaja poznato i nepoznato u problemskom zadatku. |
| DOBAR | Prepoznaje i imenuje članove množenja i dijeljenja.  Objašnjava množenje i dijeljenje brojem 10 i 100.  Daje primjer množenja i dijeljenja dvoznamenkastog broja jednoznamenkastim brojem.  Rješava jednostavnije zadatke množenja i dijeljenja dvoznamenkastog broja jednoznamenkastim brojem.  Zamjećuje poznato i nepoznato u problemskom zadatku.  Objašnjava i rješava jednostavnije problemske zadatke množenja i dijeljenja do 1000.  Prepoznaje dijeljenje zbroja brojem.  Izdvaja pisano množenje i dijeljenje i rješava jednostavnije zadatke. |
| DOVOLJAN | Prepoznaje i imenuje članove množenja i dijeljenja uz učiteljevu pomoć.  Opisuje način množenja i dijeljenja brojevima 10 i 100.  Rješava jednostavnije primjere množenja i dijeljenja dvoznamenkastog broja jednoznamenkastim brojem.  Zamjećuje poznato i nepoznato u problemskom zadatku te ga rješava uz vodstvo.  Prepoznaje dijeljenje zbroja brojem i rješava uz vodstvo.  Prepoznaje pisano dijeljenje i množenje.  Pisano dijeli i množi uz vodstvo. |

GEOMETRIJSKI SADRŽAJI, VOLUMEN, MASA

|  |  |
| --- | --- |
| OCJENA | OPIS |
| ODLIČAN | Opisuje ravninu kao neograničenu ravnu plohu i predočava likove kao dijelove ravnine.  Raspravlja o sličnostima i razlikama pravca i polupravca te o tome samostalno izvodi zaključke.  Provjerava točnost svojega i tuđeg uratka pri crtanju i označavanju pravca i polupravca.  Procjenjuje i mjeri duljinu neke dužine koristeći se jediničnim dužinama.  Preračunava mjerne jedinice za duljinu i u njima zaključuje o odnosu mjernog broja i jedinične duljine.  Konstruira okomite i usporedne pravce.  Označava sjecište pravaca koji se sijeku.  Raspravlja i izvodi zaključke o mogućem sjecištu nekih pravaca iz neposredne okoline.  Oblikuje šestarom nove ravninske likove koristeći se znanjem o kružnici, krugu, promjeru i polumjeru.  Raspravlja o odnosu duljine promjera i polumjera neke kružnice i kruga.  Iznosi vrijednosti znanja prenošenja dužine u svakidašnjem životu i to primjenjuje.  Prognozira, s manjim odstupanjem, volumen tekućine i masu nekog tijela.  Mjeri i preračunava jedinice za mjerenje volumena tekućine i mase. |
| VRLO DOBAR | Opisuje ravninu i likove kao dijelove ravnine.  Kratko objašnjava sličnosti i razlike pravca i polupravca.  Razvrstava pravce i polupravce te ih samostalno crta i označava.  Mjeri duljinu neke dužine koristeći se jediničnim dužinama.  Preračunava mjerne jedinice za duljinu.  Uspoređuje jedinice za duljinu.  Određuje i crta okomite i usporedne pravce.  Prepoznaje i označava sjecište pravaca koji se sijeku.  Primjenjuje znanje o crtanju kruga i kružnice s pomoću šestara sa zadanim promjerom ili polumjerom.  Objašnjava promjer i polumjer neke kružnice i kruga kao dužinu  Izračunava duljinu promjera i polumjera ako su zadani polumjer ili promjer.  Grafički prikazuje prenošenje dužine šestarom.  Razvrstava jedinice za mjerenje volumena i mase prema zadanom kriteriju.  Preračunava jedinice za mjerenje volumena tekućine i mase. |
| DOBAR | Imenuje ravninu i likove kao dijelove ravnine.  Crta pravac i polupravac i označava ih.  Označava početnu točku polupravca.  Mjeri duljinu neke dužine.  Daje primjere mjerne jedinice za duljinu.  Crta okomite i usporedne pravce.  Opisuje okomite i usporedne pravce.  Prepoznaje sjecište pravaca koji se sijeku kao točku.  Crta krug i kružnicu s istaknutim srdištem.  Izdvaja promjer i polumjer neke kružnice ili kruga.  Opisuje prenošenje dužine šestarom.  Razvrstava jedinice za mjerenje volumena i mase prema zadanom kriteriju. |
| DOVOLJAN | Imenuje ravninu i likove kao dijelove ravnine uz pomoć.  Crta pravac i polupravac i označava ih.  Pokazuje početnu točku polupravca.  Mjeri duljinu neke dužine uz učiteljevu pomoć.  Prepoznaje mjerne jedinice za duljinu.  Crta i pokazuje okomite i usporedne pravce uz pomoć.  Prepoznaje sjecište pravaca.  Crta krug i kružnicu.  Izdvaja promjer i polumjer neke kružnice ili kruga uz pomoć.  Prenosi dužine šestarom uz pomoć.  Prepoznaje jedinice za mjerenje volumena i mase. |

Skala bodova za pisane radove:

0 - 50% - nedovoljan (1)

51% – 63% - dovoljan (2)

64% – 76% - dobar (3)

77% – 90% - vrlo dobar (4)

91%– 100% - odličan (5)

Domaći uradak pregledava se svakodnevno, a ocjenjuje povremeno. Nenapisani domaći uradak evidentira se minusom, a tri nenapisana domaća uratka u jednom polugodištu se ocjenjuje ocjenom nedovoljan.

|  |  |
| --- | --- |
| OCJENA | OPIS |
| ODLIČAN | Zadaće su redovite, izrazito uredno i točno napisane.  Sve zadatke je sam/sama sposoban obrazložiti s razumijevanjem.  Često rješava neobvezne dodatne zadatke. |
| VRLO DOBAR | Zadaće su redovite, točne i uredne.  Ponekad netočno obrazlaže i točno riješeni zadatak.  Ponekad rješava dodatne zadatke. |
| DOBAR | U radu kod kuće je redovit, ali ne posvećuje veću pozornost točnosti i urednosti.  Povremeno potrebna pomoć u obrazlaganju riješenih zadataka. |
| DOVOLJAN | Zadaće su neredovite, povremeno neuredne, često i netočne.  Nije u stanju obrazložiti riješeni zadatak i treba pomoć učitelja. |

**Kriteriji za diferenciranje zaključne ocjene:**

je li učenik ostvario ciljeve i zadaće programa

je li učenik realizirao osnovni program

je li učenik ostvario napredak tijekom školske godine u odnosu na inicijalno stanje

kakav je učenikov odnos prema zajedničkom nastavnom radu

u kolikoj je mjeri (što je vidljivo iz praćenja i provjeravanja) učenik ostvario učenička postignuća zadana Nastavnim planom i programom

**PRIRODA I DRUŠTVO**

U nastavi Prirode i društva ocjenjuju se usmeni, pisani i praktični radovi prateći usvajanje nastavnih tema (strane svijeta, stajalište i obzor, plan mjesta zemljovid, izgled zavičaja, gospodarstvo i kvaliteta okoliša, moja županija, sadašnjost, prošlost i budućnost - predci i potomci, vremenska crta, moj zavičaj u prošlosti, zdravlje, vode zavičaja, pokus, jadransko more, podneblje, vremenska obilježja zavičajne regije, značenje vode za život ljudi, promet**)**.

Pri ocjenjivanju usmenih odgovora prati se stupanj usvojenosti nastavnih sadržaja, uočavanje promjena u prirodi, uočavanje odnosa i uspješnost u objašnjavanju te primjenjivanje stečenih znanja u praksi.

Prema stupnju usvojenosti nastavnih sadržaja učenike usmeno ocjenjujemo sljedećim ocjenama:

|  |  |
| --- | --- |
| ODLIČAN: | izvrsno poznaje, razumije i razlikuje nastavne sadržaje |
| svoje znanje jasno, precizno i sa sigurnošću prezentira |
| odlično uočava uzročno – posljedične odnose i povezuje sve nastavne sadržaje |
| VRLO DOBAR | poznaje, razumije i razlikuje nastavne sadržaje gotovo uvijek točno |
| uspješno prezentira svoje znanje |
| dobro uočava uzročno – posljedične odnose i povezuje sadržaje |
| DOBAR: | djelomično poznaje i razlikuje nastavne sadržaje |
| prezentira znanje uz pomoć |
| povezuje nastavne sadržaje uz pomoć |
| DOVOLJAN: | slabo poznaje nastavne sadržaje |
| djelomično prezentira znanje |
| ne razumije uzročno – posljedične odnose |

Skala bodova za pisane radove:

0 - 50% - nedovoljan (1)

51% – 63% - dovoljan (2)

64% – 76% - dobar (3)

77% – 90% - vrlo dobar (4)

91%– 100% - odličan (5)

Praktični radovi ocjenjuju se prema stupnju zainteresiranosti, suradnje i načina prezentiranja.

Domaći uradak pregledava se svakodnevno, a ocjenjuje povremeno. Nenapisani domaći uradak evidentira se minusom, a tri nenapisana domaća uratka zahtjevaju poziv roditelja na individulani razgovor.

SNALAŽENJE U PROSTORU, ZEMLJOVID, ZAVIČAJ, PROMET

|  |  |
| --- | --- |
| OCJENA | OPIS |
| ODLIČAN: | Snalazi se u prostoru pomoću kompasa i prirodnih pojava.  Iznosi zaključak o povezanosti stajališta i obzora.  Objašnjava plan poznatog dijela naselja.  Locira planine, nizine, vode, naselje, prometnice , argumentira i objašnjava tumač na planu i zemljovidu.  Istražuje nove podatke i obavijesti o zavičajnoj regiji.  Na zemljovidu zavičajne regije pronalazi najkraću cestu od mjesta stanovanja do zadanog naselja. |
| VRLO DOBAR | Određuje i analizira strane svijeta s obzirom na vrijeme i položaj Sunca.  Određuje i analizira stajalište te opisuje obzor.  Pokazuje važne građevine na planu mjesta služeći se tumačem znakova.  Određuje strane svijeta na zemljovidu..  Zaključuje posebnosti zavičajne regije.  Izlaže o važnosti županijskog središta za život ljudi.  Povezuje prijevozna sredstva s vrstama prometa.  Određuje važnost prometne povezanosti. |
| DOBAR | Navodi i raspoređuje sporedne strane svijeta te piše strane svijeta kraticama.  Određuje stajalište i obzor.  Prepoznaje i imenuje plan mjesta.  Razlikuje zemljovid i reljef koji taj zemljovid prikazuje.  Opisuje izgled zavičajne regije.  Opisuje gospodarske djelatnosti zavičaja.  Navodi veće gradove u županiji, imenuje i pokazuje županijsko središte.  Objašnjava razliku između kopnenog, zračnog i vodenog prometa.  Navodi i objašnjava cestovni, željeznički ,riječni , pomorski i zračni promet.  Razlikuje međumjesni i gradski promet. |
| DOVOLJAN | Nabraja glavne strane svijeta.  Opisuje svojim riječima stajalište i obzor.  Prepoznaje plan mjesta i zemljovid.  Navodi boje koje se vide na zemljovidu.  Prepoznaje i pokazuje zavičajnu regiju na zemljovidu.  Imenuje tipične biljke i životinje zavičaja.  Prepoznaje glavna obilježja zavičajne regije.  Imenuje svoju županiju. |

SNALAŽENJE U VREMENU (PROŠLOST)

|  |  |
| --- | --- |
| OCJENA | OPIS |
| ODLIČAN: | Istražuje podatke o kulturnim ustanovama, povijesnim spomenicima, zdravstvenim, prosvjetnim ustanovama, poznatim osobama, prometnoj povezanosti u svojoj zavičajnoj regiji i izvješćuje o tome.  Istražuje podatke o prošlosti svojih predaka(predviđa budućnost).  Argumentira i izrađuje plakat o obiteljskom stablu.  Osmišljava i izrađuje vremensku crtu prema važnim događajima i godinama u svojoj obitelji ili zavičaju.  Istražuje, povezuje i uspoređuje kulturno- povijesne spomenike na temelju povijesnih izvora(predmeti, fotografije, mape, zemljovidi..) |
| VRLO DOBAR | Objašnjava i analizira pretke i potomke te njihov utjecaj na obitelj.  Objašnjava povezanost desetljeća,stoljeća i tisućljeća na svojoj obitelji.  Određuje koje je stoljeće i tisućljeće prema zadanoj godini.  Objašnjava značenje kulturno- povijesnih spomenika. |
| DOBAR | Objašnjava važnije kulturno- povijesne i prosvjetne ustanove te kulturno – povijesne spomenike.  Objašnjava razliku između predaka i potomaka.  Imenuje svoje pretke.  Objašnjava povezanost desetljeća, stoljeća i tisućljeća.  Predočava zadanu godinu na vremenskoj crti.  Opisuje kulturno – povijesni spomenik. |
| DOVOLJAN | Navodi događaje iz sadašnjosti, prošlosti i budućnosti.  Prepoznaje desetljeće, stoljeće i tisućljeće na vremenskoj crti.  Nabraja važne kulturno – povijesne spomenike zavičaja.  Imenuje svoje pretke uz pomoć. |

VODE U ZAVIČAJU

|  |  |
| --- | --- |
| OCJENA | OPIS |
| ODLIČAN: | Istražuje utjecaj voda stajaćica i tekućica na život u zavičaju i izvješćuje o tome.  Istražuje načine vodoopskrbe u svojemu zavičaju u prošlosti i sadašnjosti.  Predlaže načine očuvanja voda u zavičaju.  Raspravlja o razlozima i načinima zaštite mora i njegova okoliša.  Imenuje i povezuje na zemljovidu otoke i poluotoke. |
| VRLO DOBAR | Razvrstava vode u svojem zavičaju na tekućice i stajaćice.  Dovodi u vezu životnu zajednicu s vrtom vode.  Dokazuje pokusom razliku između čiste i pitke vode.  Provodi i objašnjava pokus.  Objašnjava razliku između mora, i ostalih voda prema izgledu, okusu, veličini i različitom biljnom i životinjskom svijetu koji ga obogaćuje.  Objašnjava sličnosti i razlike između otoka i poluotoka te ih pokazuje na zemljovidu. |
| DOBAR | Razlikuje vode tekućice od voda stajaćica.  Navodi vode u svojem zavičaju.  Određuje biljke i životinje u vodama svojeg zavičaja.  Nabraja različite načine vodoopskrbe.  Objašnjava utjecaj čovjeka na onečišćenje i potrošnju vode.  Opisuje pokus svojim riječima.  Navodi svojstva mora.  Na zemljovidu pokazuje neke otoke i poluotoke. |
| DOVOLJAN | Prepoznaje vode tekućice i vode stajaćice.  Ističe razllike između čiste i pitke vode.  Nabraja pribor za pokus.  Prepoznaje mjernu jedinicu za temperaturu.  Razlikuje i prepoznaje stanja vode.  Razlikuje obalu, otok i poluotok. |

ZDRAVLJE, PODNEBLJE, GOSPODARSTVO

|  |  |
| --- | --- |
| OCJENA | OPIS |
| ODLIČAN | Uočava povezanost i objašnjava međusobnu povezanost podneblja i životne zajednice.  Istražuje zastupljenost pojednih zanimanja i gospodrskih djelatnosti u svojemu zavičaju te izrađuje plakat.  Predlaže rješenja i mjere zaštit okoliša te istražuje nove mogućnosti reciklaže.  Analizira i zaključuje o razlikama života u ruralnoj sredini i u središtu županije.  Predočava prednosti i nedostatke života na selu.  Istražuje i procjenjuje prava djece.  Ističe i predlaže svoje dužnosti u školi i domu.  Raspravlja i analizira o važnosti sprječavanja prijenosa bolesti. |
| VRLO DOBAR | Povezuje i objašnjava vezu djelatnosti ljudi s izgledom zavičaja i prirodnim uvjetima.  Predviđa i istražuje „životni vijek” otpada.  Reciklira neki otpad.  Povezuje bolest s načinima prijenosa bolesti.  Izdvaja ponašanja koja se ubrajaju u zlostavljanje te opisuje načine njihova sprječavanja.  Uočava uzrok i posljedicu zlostavljanja. |
| DOBAR | Objašnjava važnost održavanja osobne higijene.  Opisuje načine prijenosa bolesti.  Izdvaja ponašanja koja se ubrajaju u zlostavljanje.  Razvrstava otpad s obzirom na vrstu. |
| DOVOLJAN | Prepoznaje i navodi vezu između djelatnosti ljudi i onečišćenja okoliša.  Nabraja zarazne bolesti.  Prepoznaje zlostavljanje.  Razlikuje otpad i smeće. |

**TJELESNA I ZDRAVSTVENA KULTURA**

U Tjelesnoj i zdravstvenoj kulturi ocjena obuhvaća zdravstvene, antropološke, obrazovne i odgojne vrijednosti:

zdravstveno stanje – zabilježiti specifičnosti, pratiti ih tijekom školske godine, plan i program prilagoditi učeniku obzirom na uočenu poteškoću

antropološka oblježja – komparacija dobivenih rezultata inicijalnim i finalnim provjeravanjem

motorička znanja i motorička dostignuća – pomoću reprezentativnih tema procjenjujemo stupanj usvojenosti motoričkih gibanja i postignuta dostignuća

odgojni efekti rada – aktivnost, zdravstvo – higijenske navike, teorijska znanja o vježbanju, moralna svojstva učenika, odnos učenika prema odjelu i radu, vanškolske aktivnosti, donošenje sportske opreme za TZK

Osnovni sadržaji koji se uključuju u brojčanu ocjenu su:

STANJE ZDRAVLJA;

ANTROPOLOŠKA OBILJEŽJA;

MOTORIČKA ZNANJA;

MOTORIČKA DOSTIGNUĆA

ODGOJNI EFEKTI RADA

Finalni produkt praćenja i provjeravanja je OCJENJIVANJE koje se izražava brojčanom ocjenom, a koje ukazuje na znanje učenika. Pri izražavanju ocjene uvažavajući sve unaprijed navedeno, treba voditi računa da se ono provodi:

INDIVIDUALNO- za svakog učenika ponaosob

SVESTRANO

SUSTAVNO – provodi se od prvog do zadnjeg sata nastave

PRAVEDNO – što više egzaktnih pokazatelja

JAVNO – svi učenici moraju biti upoznati sa svojom ocjenom i ocjenom drugih učenika.

Najvažnije i najopipljivije sastavnice brojčane ocjene su: vrednovanje motoričkih znanja i vrednovanje motoričkih postignuća.

VRJEDNOVANJE MOTORIČKIH ZNANJA

Ocjenjivanje motoričkog znanja je najuputnije obaviti pomoću razrađenih standardiziranih kriterija za njihovu procjenu. U kineziologiji su razine usvojenosti motoričkog znanja načelno određene na sljedeći način:

1.NEDOVOLJAN – učenik ne može izvesti određeno motoričko znanje niti uz pomoć učitelja/učiteljice, premda može imati predodžbu kako se to gibanje izvodi.

2. DOVOLJAN – učenik može izvesti motoričko znanje, ali kretnje su toliko nekoordinirane (grube, nespretne) da presudno odstupaju od idealnih struktura gibanja. Zato im na ovom stupnju prilikom izvođenja i najmanje smetnje onemogućavaju izvođenje gibanja. Kod složenih gibanja izvedbe stalno variraju od „uspješnog“ do neuspješnog pokušaja, a svaka izvedba je opterećena nepotrebnim pokretima različitih dijelova tijela (presudne prevelike pogreške). No isto tako se može definirati da izvedena struktura gibanja ima „prepoznajući“karakter gibanja.

3. DOBAR – učenik je u stanju pravilno izvesti pojedine dijelove gibanja (motoričkog znanja), dok u preostalim dijelovima bitno odstupa od zadane tehnike (bitne-velike pogreške).

4. VRLO DOBAR – učenik pravilno izvodi motoričko znanje s nebitnim odstupanjem od zadane tehnike gibanja (nebitne – male pogreške).

5. ODLIČAN – učenik pravilno izvodi motoričko znanje, bez odstupanja od zadane tehnike gibanja ( nema grešaka u izvedbi).

VREDNOVANJE MOTORIČKIH POSTIGNUĆA

Motorička postignuća su sprega motoričkih znanja i motoričkih sposobnosti. Ona se provjeravaju pomoću testova kontinuirano, tijekom čitave školske godine. Pristup izradi i način konstrukcije testova istovjetan je izradi testova motoričkih znanja, s napomenom da sve elemente, nastavnu temu ili motoričku aktivnost kod koje se rezultat može objektivno mjeriti, treba utvrditi normativne skale. Pritom, jednom utvrđeni normativi ne vrijede zauvijek već se prilagođavaju pojedinoj generaciji učenika. Osnovni kriterij ocjenjivanja, definiran kao kriterijsko ocjenjivanje, zasniva se na individualnom postignuću i dostignuću svakog učenika ponaosob odnosno na njegovim osobnim dostignućima (normama ). Na taj način učenicima se omogućava da im se ocjena ne nameće kao primarna već im se stvara mogućnost da ocjenjivanje ovisi o NJIHOVOJ REALIZACIJI CILJEVA I ZADAĆA.

Sadržaji ocjenjivanja u trećem razredu:

Ritmično pretrčavanje prepreka do 30 cm visine

Naskok u upor čučeći na povišenje do 60 cm, saskok pruženi

Kolut natrag

Premet strance

Dječji ples po izboru

Dodavanje i hvatanje lopte u mjestu (R)

Vođenje lopte desnom i lijevom rukom u mjestu i pravocrtnom kretanju (K)\*

HODANJA I TRČANJA

Ritmično pretrčavanje prepreka do 30 cm visine

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenik/učenica bez pogrešaka izvodi ritmično pretrčavanje prepreka do 30 cm visine.. |
| VRLO DOBAR | Učenik /učenica ritmično pretrčavanje prepreka do 30 cm visine izvodi s:  manjim greškama u držanju tijela. |
| DOBAR | Učenik /učenica ritmično pretrčavanje prepreka do 30 cm visine izvodi s:  manjim greškama u držanju tijela.  manjim greškama u radu rukama  manjim gubitkom ritma |
| DOVOLJAN | Učenik /učenica poznaju strukturu izvedbe ritmičnog pretrčavanja prepreka do 30 cm visine ali ima:  veće greške u držanju tijela i glave  veće greške u radu rukama  greške u postavljuanju stopala  gubitak ritma i nije u stanju pretrčati tri prepreke uzastopno |

SKAKANJA

Naskok u upor čučeći na povišenje do 60 cm, saskok pruženi

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenica/učenik bez pogrješaka izvodi naskok u upor čučeći na povišenje, saskok pruženo i sunožni doskok. |
| VRLO DOBAR | Učenica/učenik izvodi skok pruženi s povišenja i doskok s:  manjim odstupanjem u dinamičnosti I povezanosti dijelova cjelokupne izvedbe  manjim opuštenosti čitavoga tijela  nešto manjom visinom saskoka  manjom nesigurnošću prilikom doskoka (iskorak) |
| DOBAR | Učenica/učenik izvodi skok pruženi s povišenja i doskok s:  većim odstupanjima u dinamičnosti,  većom nepovezanošću dijelova cjelokupne izvedbe  većom opuštenošću i manjim grčenjem nogu,  nižom pozicijom kukova u naskakanju na povišenje,  skokom samo prema naprijed,  većom nesigurnošću i pogreškama u doskoku (posrtanje). |
| DOVOLJAN | Učenica/učenik poznaje skok strukturu gibanja, ali ih izvodi:  nedinamično,  dijelovi izvedbe nisu povezani  s nedovoljnim podizanjem kukova (provlačenje nogu između ruku)  usklon nije izveden do potpune pruženosti tijela,  odraz u saskoku izveden s grčenim nogama (potkoljenice natrag),  nema visine skoka već je odraz usmjeren prema strunjači za doskok,  vidljive su velike pogreške u doskoku i/ili pad. |

KOLUTANJA

Kolut natrag

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenica/učenik bez pogrješaka izvodi kolut natrag.. |
| VRLO DOBAR | Učenica/učenik izvodi kolut natrag s:  nedovoljno naglašenim početnim i završnim položajem,  slabijim odguravanjem dlanovima  manim odstupanjem u dinamičnosti kolutanja. |
| DOBAR | Učenica/učenik izvodi kolut natrag niz kosinu s:  pogrešnim početnim I završnim položajem,  minimalnim odguravanjem dlanovima,  kolutanje završava u čučnju,  vidljivo je veće odstupanje u dinamičnosti kolutanja. |
| DOVOLJAN | Učenica/učenik poznaje strukturu izvedbe koluta natrag niz kosinu, a prilikom izvedbe griješi u:  početnom I završnom položaju,  istovremeno se ne odgurava dlanovima (jednom pa drugom rukom ili preko jedne podlaktice)  nema dinamike izvedbe,  kolutanje ne završava na stopalima. |

UPIRANJA

Premet strance

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenik/učenica bez pogrešaka izvodi premet strance. |
| VRLO DOBAR | Učenik /učenica premet strance izvodi s:  manjom opuštenošću muskultature trupa i nogu,  manjom nesigurnošću pri doskoku. |
| DOBAR | Učenik /učenica premet strance izvodi s:  pogreškama u početnom i završnom položaju,  većom opuštenošću muskulature trupa, nogu i ruku,  većom nesigurnošću pri doskoku,  doskokom izvan linije kretanja. |
| DOVOLJAN | Učenik /učenica poznaje strukturu premeta strance, izvodi ga uz pomoć ili samostalno niz kosinu s većim pogrješkama:  u početnom i završnom položaju,  istovremenom postavljanju ruku u oslonac,  grčenje ruku i nogu,  sklanjanjem ili uvijanjem pri prolasku tijela kroz okomicu,  bez naizmjeničnog odraza rukama pri podizanju trupa,  velikom nesigurnošću pri doskoku (doskok u čučanj). |

RITMIČKE I PLESNE STRUKTURE

Dječji ples po izboru

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenik/učenica bez pogrešaka izvodi dječji ples Kriči, kriči tiček uz pjevanje |
| VRLO DOBAR | Učenik/učenica dječji ples Kriči, kriči tiček uz pjevanje izvodi s:  manjim gubitkom ritma  manjim pogrješkama u držanju tijela |
| DOBAR | Učenik/učenica dječji ples Kriči, kriči tiček uz pjevanje izvodi s:  većim gubitkom ritma  većim pogrješkama u držanju tijela. |
| DOVOLJAN | Učenik/učenica dječji ples Kriči, kriči tiček uz pjevanje izvodi s:  velikim gubitkom ritma.  većim pogrješkama u držanju tijela |

IGRE

Dodavanje i hvatanje lopte u mjestu

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenik/učenica bez pogrešaka izvodi dodavanje i zaustavljanje lopte u mjestu većim brojem ponavljanja. |
| VRLO DOBAR | Učenik /učenica izvodi dodavanje I hvatanje lopte u mjestu s.  manjim odstupanjem od tehnike izvedbe |
| DOBAR | Učenik/učenica izvodi dodavanje I hvatanje lopte u mjestu s:  pogrješnim početnim I završnim položajem  vidljivo većim odstupanjem u izvedbi,  vidljivo većom nesigurnošću pri hvatanju lopte. |
| DOVOLJAN | Učenik/učenica poznaje strukturu izvedbe dodavanja I hvatanja lopte u mjestu, ali izvodi s greškama u:  početnom I završnom položaju,  bacanju lopte,  hvatanju lopte. |

Vođenje lopte lijevom i desnom rukom u mjestu i pravocrtnom kretanju (K)

|  |  |
| --- | --- |
| OCJENA | KRITERIJI ZA OCJENJIVANJE |
| ODLIČAN | Učenik/učenica bez pogrešaka izvodi vođenje lopte lijevom I desnom rukom u mjestu I pravocrtnom kretanju različitom brzinom. |
| VRLO DOBAR | Učenik /učenica vođenje lopte lijevom i desnom rukom u mjestu i pravocrtnom kretanju izvodi s :  manjim gubitkom kontrole nad loptom  manjim gubitkom brzine |
| DOBAR | Učenik /učenica vođenje lopte lijevom i desnom rukom u mjestu i pravocrtnom kretanju izvodi s :  većim gubitkom kontrole nad loptom  većim gubitkom brzine (bržim koracima i laganim trčanjem). |
| DOVOLJAN | Učenik/učenica vođenje lopte u mjestu I pravocrtnom kretanju izvodi s:  - velikim gubitkom kontrole nad loptom  - u mjestu ili koracima  -samo jednom rukom (boljom). |